Ego Iterus dominus de Cocio notum facio præsentibus et futuris quod ego elemosinam illam quem Bartolomeus presbiter de Sarigneio et J. Munerius in uilla Sarignei ecclesiæ sancti Stephani diuionensis dederunt eidem ecclesiæ concedo in perpetuo obtinendam, scilicet uineas, prata, domos, mansos et alia tenementa: hoc tamen saluo quod ego iam dictus Iterus dominus de Cocio in eadem elemosina talem iustitiam habeo de cætero qualem debeo habere in prioratu sancti Sequani qui est apud Sarigneium, et ut hoc ratum habeatur præsentem paginam sigillo meo feci roborari. Actum hoc est anno ab incarnatione Domini millesimo ducentesimo tertio decimo.